OpenLLM-France/wikimedia huggingface dataset:
# Armand-Gaston Camus

Armand-Gaston Camus (París, 2 d'abril del 1740 – Montmorency, 2 de novembre del 1804), advocat i jurisconsult francès, un dels diputats dels Estats Generals de França que, el 20 de juny de 1789, van ser presents al Jurament del joc de pilota.
Camus va ser un advocat d'anomenada en el període anterior a la Revolució Francesa. En l'any 1789 fou elegit als Estats Generals en representació del Tercer estat de París, i es feu notar pels seus parlaments en contra de la desigualtat social. El 14 d'agost del mateix any va ser nomenat arxiver de la Comissió dels arxius de l'Assemblea Nacional, càrrec que retingué fins a la mort.
Fou elegit per representar l'Alt Loira en la Convenció Nacional del 1792. Rebé el nomenament com a membre del Comitè de Salvació Pública i, poc després, va ser enviat a l'Exèrcit del Nord com a comissionat de la convenció, amb la tasca de vigilar el general Charles François Dumouriez. Aquest el lliurà els austríacs el 3 d'abril del 1793; dos anys més tard, fou bescanviat per Maria Teresa de França, filla de Lluís XVI.

## Enllaços externs

* http://www.assemblee-nationale.fr/histoire/Esclavage/espritdeslois.asp
# Dia Internacional de Sensibilització envers el Soroll

El Dia internacional de Sensibilització envers el Soroll se celebra l'últim dimecres d'abril de cada any per tal de conscienciar sobre la necessitat de promoure la preservació de l'ambient acústic a nivell internacional, la bona salut auditiva de les persones i sensibilitzar sobre les molèsties i efectes perjudicials que genera el soroll a la salut.
La celebració d'aquest dia prové d'una iniciativa del Center for Hearing and Communication (CHC), organisme no governamental i sense ànim de lucre que ajuda a les persones amb sordesa, que l'any 1996 va establir aquest esdeveniment anual per sensibilitzar i encoratjar la població a fer alguna cosa respecte del soroll i de la contaminació acústica que afecta el nostre dia a dia.
El soroll constitueix el segon factor d'estrès ambiental més perjudicial i, tot i que sovint es descuida en els debats i agendes de salut pública, l'exposició excessiva al soroll constitueix un greu risc per a la salut i uns costos socials elevats, tal com indica l'Organització Mundial de la Salut (OMS).

## Referències

* ↑ «International Noise Awareness Day 24th Anniversary | CHC» (en anglès). [Consulta: 24 abril 2019].
* ↑ «Environmental Noise Guidelines for the European Region (2018)» (en anglès), 09-10-2018. [Consulta: 24 abril 2019].
* ↑ «Worskhop 4/24/2019 – NYU International Noise Awareness Day (INAD)». Arxivat de l'original el 2019-04-24. [Consulta: 24 abril 2019].
# Cantó d'Allaire

El cantó d'Allaire (bretó Kanton Alaer) és una divisió administrativa francesa situat al departament d'Ar Mor-Bihan a la regió de Bretanya.

## Composició

El cantó aplega 9 comunes :
| Nom francès | Nom bretó | Població | km² | Codi Postal | Codi INSEE |
| Allaire | Alaer | 3.188 | 41,74 | 56350 | 56001 |
| Béganne | Begaon | 1.307 | 35,50 | 56350 | 56011 |
| Peillac | Paolieg | 1.649 | 24,57 | 56220 | 56154 |
| Rieux | Reoz | 2.781 | 27,78 | 56350 | 56194 |
| Saint-Gorgon | Sant-Gorgon | 346 | 5,69 | 56350 | 56216 |
| Saint-Jacut-les-Pins | Sant-Yagu-ar-Bineg | 1.552 | 22,81 | 56220 | 56221 |
| Saint-Jean-la-Poterie | Sant-Yann-ar-Wern | 1.337 | 8,44 | 56350 | 56223 |
| Saint-Perreux | Sant-Pereg | 1.041 | 6,23 | 56350 | 56232 |
| Saint-Vincent-sur-Oust | Sant-Visant-an-Oust | 1.096 | 15,66 | 56350 | 56239 |
| Cantó | Alaer | 14.297 | 188,42 | - | 5601 |

## Evolució demogràfica

| 1962 | 1968 | 1975 | 1982 | 1990 | 1999 |
| 11.581 | 11.980 | 12.783 | 13.592 | 14.131 | 14.297 |

## Història

Llista dels consellers generals successius :
| Data d'elecció | Identitat | Partit | Qualitat |
| 1995- | Yvette Année | Divers droite | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Aixecada del ninot

L'acte de l'Aixecada del Ninot se celebra cada 28 de desembre a Tremp, Pallars Jussà. Aquest acte se celebra des del 1976, és a dir, l'Aixecada del Ninot té un recorregut de més de 40 anys, una tradició diferent de commemorar el dia dels Sants Innocents durant les festes de Nadal. L'entitat organitzadora és La Casa del Sol Naixent de Tremp.
Aquesta festa es porta a terme a la Plaça de la Creu, situada davant de l'Ajuntament de Tremp.
Amb la coneguda llufa gegant de 6 x 6 metres, construïda amb cartó, fustes i diaris i penjada del campanar de la basílica de Tremp, es canta una cançó. Amb aquesta, la llufa puja i baixa fins a arribar al terra, on es crema davant de tot el poble com a símbol metafòric. Antigament la majoria d'infants portaven una espelma per a iniciar conjuntament la fogata de la Llufa gegant.
Prèviament a la baixada del ninot els organitzadors realitzen un espectacle o cercavila per a animar als ciutadans i visitants del poble de Tremp amb la voluntat de convertir aquest acte en una festa popular on tothom hi participa.
Al final de l'acte l'entitat organitzadora amb la col·laboració d'altres entitats, institucions i comerços, reparteix coca amb xocolata desfeta per a tothom.

## Referències

* ↑ Digital, Pallars. «L'aixecada del Ninot de Tremp compleix 41 anys | Pallars Digital». Arxivat de l'original el 2018-12-21. [Consulta: 12 desembre 2018].
* ↑ jsopena. «Aixecada del Ninot — Ajuntament de Tremp». Arxivat de l'original el 2018-12-20. [Consulta: 12 desembre 2018].
* ↑ «Aixecada del ninot». [Consulta: 12 desembre 2018].
* ↑ Descobrir.cat. «L'Aixecada del Ninot de Tremp». [Consulta: 12 desembre 2018].
* ↑ «L'Aixecada del Ninot de Tremp». Arxivat de l'original el 2018-12-23. [Consulta: 12 desembre 2018].
# August Loeffler

August Loeffler (Múnic, 24 de maig de 1822 - Múnic, 19 de gener de 1866) va ser un pintor alemany.
Löffler va néixer a Múnic i va estudiar amb Heinrich Adam i Carl Rottmann, i va pintar per primera vegada escenes d'Isarthal, prop de Múnic. El 1846 va viatjar a Istria i l'alta Itàlia, i el 1849 a l'Orient Mitjà. Aquí va pintar un panorama notable de Jerusalem i va viatjar per Egipte, Palestina i Àsia Menor, tornant a Múnic a finals de 1850. El 1851 va anar a Dresden i després a Berlín, i els anys següents va pintar una sèrie de paisatges de Palestina i Grècia per als reis de Prússia i Württemberg.
El 1853 va acompanyar Ludwig Thiersch a Grècia i va fer diversos estudis, realitzant una gran pintura, Delfos, al seu retorn. El 1856 va viatjar a Venècia i Milà per estudiar els antics mestres. El 1857 va pintar Jerusalem, Betlem, Jafa, Saba, Damasc i el mar Roig per al rei de Württemberg, i va dibuixar els dibuixos Die Findung Moses' i Gott erscheint dem Elias auf dem Berg Horeb. El 1863 va pintar vistes d'Atenes des de Kolonos i Jerusalem des de la Muntanya de les Oliveres, així com quatre grans murals —de Memphis, Jerusalem, Atenes i Roma— per a les sales de societat de Kochel. Va morir el 1866 a Múnic.

## Referències

* ↑ Historische Commission bei der königl. Akademie der Wissenschaften. Löffler, August. 1.. München/Leipzig: Duncker & Humblot, 1884, p. 101.
# Cantó de Gwened-Est

El cantó de Gwened-Est (bretó Kanton Gwened-Reter) és una divisió administrativa francesa situat al departament d'Ar Mor-Bihan a la regió de Bretanya.

## Composició

El cantó aplega 8 comunes :
| Nom francès | Nom bretó | Població | km² | Codi Postal | Codi INSEE |
| La Trinité-Surzur | An Drinded-Surzhur | 571 | 2,30 | 56190 | 56259 |
| Le Hézo | Hezoù | 550 | 4,89 | 56450 | 56084 |
| Noyalo | Noaloù | 666 | 4,93 | 56450 | 56150 |
| Saint-Avé | Sant-Teve | 8.303 | 26,09 | 56890 | 56206 |
| Séné | Sine | 7.868 | 19,94 | 56860 | 56243 |
| Surzur | Surzhur | 2.434 | 57,29 | 56450 | 56248 |
| Theix | Teiz | 5.029 | 47,13 | 56450 | 56251 |
| Gwened | Gwened | 11.058 | | 56000 | 56260 |
| Cantó | Gwened-Reter | 36.479 | | - | 5637 |

## Evolució demogràfica

| 1962 | 1968 | 1975 | 1982 | 1990 | 1999 |
| 9.742 | 11.226 | 13.834 | 17.583 | 21.209 | 25.421 |

## Història

Llista dels consellers generals successius :
| Data d'elecció | Identitat | Partit |
| 1988-2001 | Joseph Oillic | RPR |
| 2004- | Hervé Pellois | Partit Socialista |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# BQ Aquaris E5

L'Aquaris E5 és un telèfon intel·ligent fabricat per l'empresa espanyola BQ. Funciona amb el sistema operatiu Android 4.4 Kitkat i va ser llançat el juliol de l'any 2014.

## Disseny

La part del darrere del terminal és de plàstic i forma un escala que dona pas al vidre de la pantalla. A la part de plàstic, en un lateral trobem la botonera amb el control de volum i el botó de desbloqueig. A l'altre lateral trobem els dos slots per a microSIM, que per obrir-ho es necessita una eina que ve inclosa a la caixa del terminal. A la part superior trobem l'slot per a una microSD, i per obrir-ho cal la mateixa eina anterior, i el jack de 3,5 mm. A la part inferior hi ha una connexió microUSB i els altaveus. Per acabar la part de plàstic, al darrere del terminal trobem el logo de BQ, el número de sèrie, el model, la càmera de 13 MP i el flaix LED. A la part de vidre, al damunt de la pantalla, trobem la càmera interior de 5 MP i l'altaveu per a trucades; a la part inferior, els botons d'Android.

## Programari

El terminal compta fins a la versió d'Android 4.4.2 Kitkat quasi sense modificacions, perquè adhereix algunes característiques com ara una millor gestió del doble slot de SIM, la personalització del panell d'ajustaments i el doble toc per encendre i apagar la pantalla.

## Maquinari

El terminal compta amb una bateria de 2.500mAh que, juntament amb la baixa resolució de la pantalla, ajuda a aguantar una jornada fàcilment, fins i tot amb algun joc esporàdic. L'Aquaris E5 compta amb un jack de 3,5 mm a la part superior i amb un altaveu a la part inferior. L'altaveu està situat en un lloc molt bo perquè no es tapi i té una potència i una qualitat molt acceptable.

## Enllaços externs

* http://www.elandroidelibre.com/2014/10/bq-aquaris-e5-hdfhd-analisis-y-experiencia-de-uso.html Arxivat 2015-05-03 a Wayback Machine.
* http://www.xatakandroid.com/moviles-android/bq-aquaris-e5-hd-analisis
* http://www.bq.com/es/aquaris-e5 Arxivat 2015-05-16 a Wayback Machine.
# Francesc Martínez-Soria Ramos

Francesc Martínez-Soria Ramos, nascut Francesc d'Assís Martínez Ramos (Barcelona, 18 de juliol de 1934 - Tarragona, 7 de gener de 2023) fou un religiós català.
Fill de l'actor Paco Martínez Soria i de la seva dona, Consuelo Ramos Sánchez, tot i que el seu nom original era Francesc d'Assís Martínez Ramos, el seu pare va decidir canviar els cognoms pels de Martínez-Soria Ramos per tal que no es perdessin. Va tenir 3 germanes.
Martínez-Soria va començar a estudiar Farmàcia, però amb 21 anys va abandonar els estudis per ingressar al noviciat dels escolapis de Moià, i set anys després, el 22 de setembre de 1962, va ser ordenat prevere a Salamanca. Com a escolapi fou pare superior de l'Escola Pia Nostra Senyora del carrer de la Diputació de Barcelona, i posteriorment mestre a l'Escola Pia Santa Anna de Mataró, ciutat on fou conegut com a «padre Paco».
Un temps després, va decidir deixar de ser escolapi perquè cada vegada resava menys i considerava que havia anat perdent l'espiritualitat. Una visita al monestir de Poblet ho va canviar tot i llavors va voler esdevenir monjo. Així, l'any 1991, quan els seus pares ja havien mort, va vestir l'hàbit cistercenc, i tres anys després, el 8 de setembre de 1994, va fer la professió com a monjo cistercenc al Monestir de Poblet. Allà ha estat sagristà, responsable de la botiga de records, refetorer, hostatger, i, abans de jubilar-se, responsable de la bugaderia. En els darrers anys s'hostatjà a la infermeria del monestir de Poblet, a causa d'una malaltia. Va morir el dia 8 de gener del 2023 a l'Hospital Joan XXIII de Tarragona.

## Referències

* ↑ «Mor Francesc Martínez-Soria, el monjo sempre actiu i al servei de la comunitat». Catalunya Religió, 08-01-2023 [Consulta: 10 gener 2023].
* 1 2 Ramajo, Malena «Mor als 88 anys el monjo Francesc Martínez-Soria, fill de l'actor Paco Martínez Soria». El Nacional, 08-01-2022 [Consulta: 8 gener 2023].
* 1 2 «Mor Francesc Martínez-Soria, monjo de Poblet i fill de l'actor Paco Martínez Soria. L'eclesiàstic ha mort als 88 anys després d'estar ingressat a causa d'una malaltia els darrers anys». Corporació Catalana de Mitjans Audiovisuals (CCMA), 08-01-2023 [Consulta: 8 gener 2023].
* ↑ Arenas, Manuel. «Paco Martínez-Soria: «Qui millor va entendre la meva religiositat va ser el meu pare»». El Periódico, 15-04-2018. [Consulta: 9 gener 2023].
* ↑ Porcell, Francesc Martínez. «El padre Paco Martínez-Soria y Ramos O.Cist.» (en castellà). Forum Libertas, 24-05-2020. [Consulta: 9 gener 2023].
* ↑ «Mor Francesc Martínez-Soria, el 'pare Paco' durant anys a Santa Anna». Capgròs, 09-01-2023. [Consulta: 27 desembre 2024].
* ↑ Poblet, Monestir de. «HA MORT EL P. FRANCESC MARTÍNEZ-SORIA | Notícies | Actualitat». [Consulta: 9 gener 2023].

## Enllaços externs

* Entrevista a El Periódico, 15 d'abril de 2018.
# Cantó de Locminé

El cantó de Locminé (bretó Kanton Logunec'h) és una divisió administrativa francesa situat al departament d'Ar Mor-Bihan a la regió de Bretanya.

## Composició

El cantó aplega 8 comunes :
| Nom francès | Nom bretó | Població | km² | Codi Postal | Codi INSEE |
| La Chapelle-Neuve | Ar Chapel-Nevezh | 724 | 21,87 | 56500 | 56039 |
| Locminé | Logunec'h | 3.430 | 4,86 | 56500 | 56117 |
| Moréac | Mourieg | 2.893 | 60,30 | 56500 | 56140 |
| Moustoir-Ac | Moustoer-Logunec'h | 1.476 | 33,92 | 56500 | 56141 |
| Moustoir-Remungol | Moustoer-Remengol | 634 | 12,42 | 56500 | 56142 |
| Naizin | Neizin | 1.524 | 40,99 | 56500 | 56144 |
| Plumelin | Pluverin | 1.785 | 31,33 | 56500 | 56174 |
| Remungol | Remengol | 863 | 26,93 | 56500 | 56192 |
| Cantó | Logunec'h | 13.329 | 232,62 | - | 5616 |

## Evolució demogràfica

| 1962 | 1968 | 1975 | 1982 | 1990 | 1999 |
| 13.924 | 13.279 | 13.273 | 13.310 | 13.188 | 13.329 |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | Gérard Lorgeoux | UMP | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Armianski (Txernígovskoie)

Armianski - Армянский (rus) - és un khútor del krai de Krasnodar, a Rússia. Es troba als vessants septentrionals del Caucas occidental, a la vora esquerra del riu Pxekha, a 25 km al sud d'Apxeronsk i a 111 km al sud-est de Krasnodar, la capital.
Pertany al municipi de Txernígovskoie.
# Béla Kárpáti

Béla Kárpáti (Felsőgalla, 30 de setembre de 1929 - Budapest, 31 de desembre de 2003) fou un futbolista hongarès de la dècada de 1950 i entrenador de futbol.
Jugava en la demarcació de defensa. Amb la selecció hongaresa disputà els Mundials de 1954 i 1958. A nivell de club defensà els colors de Győri ETO FC i Vasas SC. Un cop retirat fou entrenador de Vasas SC, Fehérvár FC i Zalaegerszegi TE.

## Referències

* ↑ «1954 FIFA World Cup Switzerland» (en anglès). fifa.com. [Consulta: 16 novembre 2024].
* ↑ «FIFA profile» (en anglès). fifa.com. [Consulta: 16 novembre 2024].
# Cantó de Gwened-Oest

El cantó de Gwened-Oest (bretó Kanton Gwened-Kornôg) és una divisió administrativa francesa situat al departament d'Ar Mor-Bihan a la regió de Bretanya.

## Composició

El cantó aplega 7 comunes :
| Nom francès | Nom bretó | Població | km² | Codi Postal | Codi INSEE |
| Arradon | Aradon | 4.719 | 18,49 | 56610 | 56003 |
| Baden | Baden | 3.360 | 23,53 | 56870 | 56008 |
| Île-aux-Moines | Enizenac'h | 610 | 3,20 | 56780 | 56087 |
| Île-d'Arz | An Arzh | 231 | 3,30 | 56840 | 56088 |
| Larmor-Baden | An Arvor-Baden | 954 | 3,93 | 56870 | 56106 |
| Ploeren | Ploveren | 3.974 | 20,44 | 56880 | 56164 |
| Gwened | Gwened | 15.796 | | 56000 | 56260 |
| Cantó | Gwened-Kornôg | 29.644 | | - | 5638 |

## Evolució demogràfica

| 1962 | 1968 | 1975 | 1982 | 1990 | 1999 |
| 6.447 | 6.725 | 7.972 | 9.867 | 11.559 | 13.848 |

## Història

Llista dels consellers generals successius :
| Data d'elecció | Identitat | Partit | Qualitat |
| 2004- | André Gall | Partit Socialista | |
| les dades anteriors no són pas conegudes ||||

## Enllaços externs

* Resultats de les eleccions cantonals de 2007
# Cantó de Bourgueil

El cantó de Bourgueil és un cantó francès del departament de l'Indre i Loira, situat al districte de Chinon. Té 8 municipis i el cap és Bourgueil.

## Municipis

* Benais
* Bourgueil
* Chouzé-sur-Loire
* Continvoir
* Gizeux
* La Chapelle-sur-Loire
* Restigné
* Saint-Nicolas-de-Bourgueil

## Història

Llista dels consellers generals successius :
| Data d'elecció | Identitat | Partit |
| 1945-1961 | Georges Thauraux | radical |
| 1961-1967 | Robert Amirault | radical |
| 1967-1979 | Jean Chamboissier | Divers droite |
| 1979-1985 | Norbert Echapt | PS |
| 1985-1998 | Jean Chamboissier | Divers droite |
| 1998-2004 | Jean Dumont | Divers droite |
| 2004- | Pierre Junges | Divers gauche |
| les dades anteriors no són pas conegudes ||||
# Apostrophes

Apostrophes va ser un programa d'entrevistes literàries en directe, setmanal i en hora de màxima audiència a la televisió francesa, creat i presentat pel periodista Bernard Pivot. Es va emetre durant quinze anys (724 episodis) des del 10 de gener de 1975 fins al 22 de juny de 1990, i va ser un dels programes més vists a la televisió francesa (al voltant de 6 milions d'espectadors habituals). S'emetia els divendres a la nit al canal France 2 (que es va anomenar Antenne 2 de 1975 a 1992). Al Quebec, el programa es va emetre a TVFQ 99, i més tard a TV5.
El programa, d'una hora de durada, va estar dedicat als llibres, els autors i la literatura. El format variava entre entrevistes individuals amb un sol autor i discussions obertes entre quatre o cinc autors. Entre les autories destacades que van aparèixer al programa s'hi compten: Alejo Carpentier, Vladímir Nabókov, Norman Mailer, Aleksandr Soljenitsin, Marguerite Yourcenar, Susan Sontag, Neil Sheehan, Milan Kundera, Georges Simenon, William Styron, John le Carré, Tom Wolfe, Umberto. Eco i Marguerite Duras. L'aparició de Charles Bukowski al programa del 22 de setembre de 1978 és famosa per trobar-se l'autor visiblement begut, insultar l'amfitrió i marxar enmig de l'emissió. El programa també va convidar personalitats polítiques (Valéry Giscard d'Estaing, Tenzin Gyatso, Robert Badinter, François Mitterrand), intel·lectuals (Pierre Bourdieu, Claude Lévi-Strauss), actors i directors (Marcello Mastroianni, Roman Polanski, François Truffaut, Jean-Luc Godard) per a parlar dels seus llibres i la literatura.
Al final de cada emissió, Bernard Pivot demanava als seus convidats que responguessin al Qüestionari Proust. Una aparició a Apostrophes podia generar milers d'exemplars en vendes de llibres, segons algunes fonts. El 1982, l'escriptor francès Régis Debray va acusar Pivot de tenir «una dictadura virtual sobre els mercats editorials».

## Referències

* ↑ "French TV Show on Books Is Ending", Reuters, The New York Times, September 05, 1989.
* 1 2 "French TV Show on Books Is Ending", Reuters, The New York Times, September 05, 1989.
* 1 2 Roger Cohen, "The Media Business; Books Star on TV, but Only in France", The New York Times, September 10, 1990.
* ↑ Rone Tempest, "Host Bows Out of French Literary Talk Show 'Apostrophes'", Los Angeles Times, September 05, 1989.
* ↑ Pereda, Marcos. «Leer la televisión: sobre Apostrophes - Jot Down Cultural Magazine» (en castellà), 30-08-2019. [Consulta: 13 desembre 2024].
* ↑ Howard Sounes, Charles Bukowski: Locked in the Arms of a Crazy Life, Grove Press: 1998, ISBN 0-8021-3697-4, pp. 182-3.
* ↑ Alonso, Luis M. «La noche en que Bukowski empinó el codo y enfadó a Pivot» (en castellà). Faro de Vigo, 31-03-2019. [Consulta: 13 desembre 2024].
# Cantó d'Amboise

El cantó d'Amboise és un cantó francès del departament de l'Indre i Loira, situat al districte de Tours. Té 12 municipis i el cap és Amboise.

## Municipis

* Amboise
* Cangey
* Chargé
* Limeray
* Lussault-sur-Loire
* Montreuil-en-Touraine
* Mosnes
* Nazelles-Négron
* Pocé-sur-Cisse
* Saint-Ouen-les-Vignes
* Saint-Règle
* Souvigny-de-Touraine

## Història

Llista dels consellers generals successius :
| Data d'elecció | Identitat | Partit |
| 1945-1951 | Emile Gounin | radical |
| 1951-1970 | Michel Debré | UDR |
| 1970-1976 | André Chollet | radical, després MRG |
| 1976-1992 | Michel Debré | RPR |
| 1992-1994 | Bernard Debré | RPR |
| 1994- | Christian Guyon | Divers gauche, després PS |
| les dades anteriors no són pas conegudes ||||
# BV-4242

La BV-4242 és una carretera del Berguedà que discorre íntegrament pel terme municipal de Berga. La B correspon a la demarcació de Barcelona, cosa que indica la seva antiga pertinença a la Diputació de Barcelona. Actualment pertany a la Generalitat de Catalunya, i la V a l'antiga xarxa de carreteres veïnals.
Té l'origen en el punt quilomètric 1,8 de la carretera BV-4241, des d'on surt cap al nord-est per, fent moltes giragonses, enfilar-se cap a la muntanya que hi ha al nord d'aquesta cruïlla, on es troba el Santuari de la Mare de Déu de Queralt, on arriba fent volta pel costat nord, en 4 quilòmetres i mig. Abans d'arribar-hi, però, al punt quilomètric 1,7, es troba l'arrencada cap a l'oest, després cap al nord-oest, de la carretera BV-4243. En aquest curt recorregut s'enfila 303,8 metres.
# Gond-umri

Gond-umri fou un estat tributari protegit de l'Índia, del tipus zamindari, a les Províncies Centrals, districte de Bhandara a entre 10 i 15 km al nord-est de Sangarhi, incloent 10 pobles, el principal dels quals, i residència del zamindar, és Gond-umri. La superfície era de 71 km² i la població de 2.722 habitants (1881) principalment gonds i dhers. El sobirà era un braman.

## Referències

* ↑ Hunter, Sir William Wilson. The Imperial Gazetteer of India (en anglès). Londres: Trübner & co., 1885.
# Cantó de Descartes

El cantó de Descartes és un cantó francès del departament de l'Indre i Loira, situat al districte de Loches. Té 9 municipis i el cap és Descartes.

## Municipis

* Abilly
* La Celle-Saint-Avant
* Civray-sur-Esves
* Cussay
* Descartes
* Draché
* Marcé-sur-Esves
* Neuilly-le-Brignon
* Sepmes

## Història

Llista dels consellers generals successius :
| Data d'elecció | Identitat | Partit |
| 1945-1964 | André Goupille | Divers droite |
| 1964-1965 | Roger Jahan | PCF |
| 1965-1976 | Jean Massot | Divers droite |
| 1976-1994 | Serge Petit | PS |
| 1994- | Gérard Dubois | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| - | 9.423 | 9.178 | 8.898 | 8.839 | 8.783 | 8.658 |
| A partir de 1990: Població sense dobles comptes |||||||
# Archanes

Archanes és un municipi de la prefectura d'Iràklio, a pocs quilòmetres al sud de Cnossos, a la zona central de l'illa de Creta. Al costat d'Archanes hi ha la necròpolis de Furní (o Phourni), lloc d'enterrament de la gent de l'època. Tota la zona es considera un jaciment arqueològic, ja que es tracta d'un antic assentament minoic.
L'excavació del lloc de Phourni o Pournis ha descobert 26 edificis, normalment d'ús funerari. Es creu que el cementiri fou usat des del 2400 fins al 1200 aC. Cada complex es compon de diferents fases; els edificis funeraris foren usats per molt de temps i contenen successius enterraments.
Les principals edificacions funeràries són:
Les excavacions van començar el 1964 sota direcció d'Efi i John Sakellarakis i encara continuen. Molts dels edificis estan prou ben conservats.
Al lloc de Nirou s'hi va trobar un mègaron minoic, que fou excavat el 1918 per Stephanos Xanthoudides. El 1960, Nikolaos Platon va fitar el lloc i va restaurar l'edifici.
Altres troballes a Archanes són: l'edifici de l'Anemóspilia, l'edifici de Nirou Chani, i la vila minoica de Vathypetro.

## Vegeu també

* Anemospelia.
* Nirou Chani.
* Vathypetro.